คลังสบช่องบาทแข็ง จ่ายหนี้ก่อนกำหนด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — สบน. เล็งชำระหนี้เงินกู้ต่างประเทศก่อนครบกำหนดหลังเงินบาทแข็ง 
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดเผยว่า สบน.กำลังศึกษาข้อมูลเรื่องการชำระคืนหนี้เงินกู้ต่างประเทศก่อนครบกำหนด โดยเฉพาะแหล่งเงินกู้สกุลเงินเหรียญสหรัฐและเงินยูโร 
สาเหตุที่ต้องเร่งชำระคืนก่อนกำหนดเนื่องจากสถานการณ์สกุลเงินเหรียญสหรัฐและเงินยูโรขณะนี้อ่อนค่าลงเมื่อเทียบกับเงินบาท หากชำระในขณะนี้จะทำให้ใช้เงินน้อยลงและช่วยการแข็งค่าของเงินบาท
สำหรับแหล่งเงินกู้สกุลเงินเหรียญสหรัฐและยูโรที่จะดำเนินการชำระหนี้ก่อนครบกำหนดประกอบด้วย แหล่งเงินกู้รัฐบาลสหรัฐมี 28 สัญญา ยอดเงินกู้รวม 42 ล้านเหรียญสหรัฐ สัญญาเงินกู้กับสมาคมพัฒนาการระหว่างประเทศ 6 สัญญา วงเงินรวม 56 ล้านเหรียญสหรัฐ และสัญญาเงินกู้กับรัฐบาลออสเตรีย 1 สัญญา จำนวน 6 ล้านยูโร ซึ่งเทียบเท่ากับเงินบาทรวมทั้งสิ้น 3,172 ล้านบาท โดยจะเร่งดำเนินการให้แล้วเสร็จในปีงบประมาณนี้
ทั้งนี้ หาก สบน. ชำระหนี้ก้อนดังกล่าวได้ทั้งหมด จะทำให้ยอดหนี้สาธารณะคงค้างลดลงเหลือเพียง 4.227 ล้านล้านบาท หรือคิดเป็น 42.28% ของจีดีพี
 
หนี้ที่กู้จากรัฐบาลสหรัฐอเมริกา (AID) สัญญาเงินกู้กับสมาคมพัฒนาการระหว่างประเทศ (IDA) เป็นสกุลเงินเหรียญสหรัฐ และสัญญาเงินกู้กับรัฐบาลออสเตรียเป็นยูโร เนื่องจากประเทศไทยได้พัฒนาเกินเกณฑ์ที่แหล่งเงินกู้ทั้งสามรายจะให้เงินกู้ได้แล้ว 
นอกจากนี้ การชำระคืนหนี้เงินกู้ก่อนครบกำหนดให้กับแหล่งเงินกู้ทั้งสามแห่งยังสามารถนำเงินที่ได้รับชำระคืนไปให้ประเทศที่กำลังพัฒนาประเทศอื่นกู้ เพื่อการพัฒนาประเทศนั้นๆ ต่อไป
สำหรับ ยอดหนี้คงค้าง ณ วันที่ 28 พ.ย. 2553 ของ 
นายจักรกฤศฎิ์ กล่าวว่า หลังจากนี้ไปสบน. จะดำเนินการเจราจาเพื่อชำระหนี้ก่อนครบกำหนดให้กับแหล่งเงินกู้รัฐบาลสหรัฐอเมริกา 7 สัญญา จำนวน 6 ล้านเหรียญสหรัฐ และรัฐบาลออสเตรีย 1 สัญญา จำนวน 6 ล้านยูโร หรือเทียบเท่าทั้งสิ้น 422 ล้านบาท ซึ่งบรรจุในแผนบริหารหนี้สาธารณะประจำปี 2554 เป็นลำดับแรกก่อน จากนั้นจึงดำเนินการเจรจาเพื่อชำระหนี้ก่อนครบกำหนดในส่วนที่เหลือกับรัฐบาลสหรัฐอเมริกา และสมาคมพัฒนาการระหว่างประเทศ โดย สบน. คาดว่า จะสามารถดำเนินการชำระหนี้ก่อนครบกำหนดให้แก่แหล่งเงินตามสัญญาดังกล่าวได้แล้วเสร็จภายในปีงบประมาณ 2554